text: Валенсия отсече: Вийя и Силва не се продават - Европейски футбол - Sportal.bg
  13 декември 2008 | 10:15
  Най-желаните футболисти на Валенсия на пазара - Давид Вийя и Давид Силва, остават на "Местайя" въпреки сериозните финансови затруднения в клуба. Това отсече първият вицепрезидент на "прилепите" Фернандо Гомес вчера вечерта. "Вийя и Силва не се продават", категоричен беше един от шефовете на "лос че". Вицепрезидентът обеща да запази звездите поне до края на сезона.
  Гомес призна, че клубът най-вероятно ще се раздели през януари с Никола Жигич и Уго Виана, които много трудно намират място на терена. Вицепрезидентът не смята, че центърът на защита е оголен с освобождаването на Иван Елгера. "Морети, Мадуро и Албелда също могат да играят като централни защитници", смята Гомес. Двамата титуляри в центъра на отбраната са Албиол и Марчена.